cyanic-selkie/wikianc huggingface dataset:
ჯეიმზ ანაია
სტივენ ჯეიმზ ანაია ― ამერიკელი იურისტი და კოლორადოს უნივერსიტეტის ბოლდერის სამართლის სკოლის მე-16 დეკანი. წარსულში მუშაობდა არიზონის უნივერსიტეტის ჯეიმზ ი. როჯერსის სამართლის კოლეჯის ადამიანის უფლებების სამართლისა და პოლიტიკის პროფესორად და 10 წელზე მეტ ხანს აიოვის სამართლის საუნივერსიტეტო კოლეჯის ფაკულტეტზე. 2008 წლის მარტში როდოლფო სტავენჰაგენი ჩაანაცვლა და გაეროს სპეციალურ რეპორტიორად დაინიშნა ადამიანის უფლებებისა და აბორიგენების ფუნდამენტური თავისუფლებების საკითხებში. 2019 წელს ამერიკის ფილოსოფიური საზოგადოების წევრად აირჩიეს.
განათლება და კარიერა
1980 წელს ანაიამ ნიუ-მექსიკოს უნივერსიტეტი, ხოლო 1983 წელს ჰარვარდის სამართლის სკოლა დაამთავრა. ჰარვარდის სამართლის სკოლაში სტუდენტების მრჩეველთა საბჭოს წევრი იყო. მუშაობს ადამიანის უფლებების საერთაშორისო სამართლის, საკონსტიტუციო სამართლისა და აბორიგენებთან დაკავშირებულ საკითხებზე.
ანაია ადამიანის უფლებებისა და აბორიგენებთან დაკავშირებულ საკითხებზე სხვადასხვა ქვეყნის ორგანიზაციებისა და სამთავრობო სააგენტოების კონსულტანტად მუშაობდა. საერთაშორისო ორგანიზაციებსა და სასამართლოებში ჩრდილოეთი და ცენტრალური ამერიკის აბორიგენი ჯგუფების წარმომადგენელი იყო. იგი აბორიგენთან მთავარი მრჩეველი იყო სასამართლო პროცესში, Awas tingni v. Nicaragua, რომელშიც ადამიანის უფლებების შიდაამერიკულმა სასამართლომ აბორიგენთა უფლება მიწაზე პირველად შეიტანა საერთაშორისო სამართლის საკითხებში. ანაია ხელმძღვანელობდა სპეციალისტთა გუნდს, რომელთა საქმიანობის შედეგადაც, ბელიზის უზენაესმა სასამართლომ ტრადიციული უფლებები მიწაზე მაიას ხალხს მიანიჭა.
2016 წლის 13 აპრილს ჯეიმზ ანაია, არიზონის უნივერსიტეტის ადამიანის უფლებების სამართლისა და პოლიტიკის პროფესორი, კოლორადოს უნივერსიტეტის ბოლდერის სამართლის სკოლის დეკანად დაინიშნა. ანაიამ უფლებამოსილების შესრულება 2016 წლის 8 აგვისტოს დაიწყო. 2021 წლის 30 ივნისიდან ანაია კოლორადოს სამართლის სკოლის დეკანი და ფაკულტეტის გამორჩეული წევრია.
ანაია აპაჩია და პურეპუჩური წარმოშობისაა.
რჩეული პუბლიკაციები
A complete list of his academic publications to 2009 is available on the University of Arizona website.
სქოლიო
კატეგორია:ამერიკის ფილოსოფიური საზოგადოების წევრები კატეგორია:ნიუ-მექსიკოს უნივერსიტეტის კურსდამთავრებულები
YesYears (ვიდეო)
YesYears — ინგლისური პროგრესული როკ-ჯგუფ Yes-ის 1991 წლის ვიდეო-რეტროსპექტივა. იგი მოიცავს ჯგუფის ისტორიას 1969 წლის სადებიუტო ალბომიდან 1991 წლის Union-ამდე. ფილმის ჩაწერაში მონაწილეობდა ჯგუფის იმ პერიოდში რვა წევრი - ჯონ ანდერსონი, სტივ ჰაუ, ტრევორ რებინი, ტონი კეი, რიკ უეიკმენი, კრის სკუაირი, ბილ ბრუფორდი და ალან უაიტი. ვიდეო გამოიცა, როგორც კომპილაციის Yesyears დამატება, VHS ფორმატში, ხოლო 2003 წელს - DVD-ზე.
სქოლიო
კატეგორია:1991 წლის ვიდეო ალბომები კატეგორია:Yes-ის ვიდეო ალბომები
ყირიმის სურბ-ამენაფრკიჩის ეკლესია
ყირიმის სურბ-ამენაფრკიჩის ეკლესია (Սուրբ Ամենափրկիչ եկեղեցի, Церковь Сурб Аменапркич) — სომხური ეკლესია სოფელ ყირიმში, როსტოვის ოლქი, რუსეთის ფედერაცია. მიეკუთვნება სომხეთის სამოციქულო ეკლესიას.
მისამართი: რუსეთის ფედერაცია, როსტოვის ოლქი, მიასნიკოვის რაიონი, სოფელი ყირიმი, მიასნიკიანის ქუჩა 51.
ისტორია
სურბ-ამენაფრკიჩის ეკლესია სოფელ ყირიმში ააგეს 1902 წელს. ეკლესიის მშენებლობას წინ უძღოდა სამშენებლო პროექტის შექმნა. 1892 წელს პროექტი გადასცეს ნახიჩევანისა და ბესარაბიის კონსისტერიას. მშენებლობა უნდა წარმართულიყო ეპარქიის მრევლის შემოწირულობით.
სურბ-ამენაფრკიჩის ეკლესიის მშენებლობა გადაწყდა 1895 წლის 23 აგვისტოს იმპერატორ ნიკოლოზ II-ის ბრძანების საფუძველზე. მშენებლობა დასრულდა 1902 წელს. ეკლესიაში ააგეს ხის საკურთხეველი. 1902 წელს მრევლის დახმარებით ააგეს, ახალი ქვის საკურთხეველი.
1904 წელს სურბ-ამენაფრკიჩის ეკლესიასთან გაიხსნა ქალთა საკვირაო სკოლა. 1912-1913 წლებში სკოლაში სწავლობდა 149 მოსწავლე. ვაჟთა საკვირაო სკოლა დაარსდა 1910 წელს. ამავე წელს აქ სწავლობდა 174 მოსწავლე. სკოლასთან არსებობდა ბიბლიოთეკა რომლის წიგნადი ფონდიც შეადგენდა 318 წიგნს.
1930-იან წლებში სურბ-ამენაფრკიჩის ეკლესია დახურეს. მეორე მსოფლიო ომის პერიოდში ეკლესიაში კვლავ აღსდგა ღვთისმსახურება. 1960 წელს ეკლესია „მრევლის სიმცირის გამო“ დახურეს, გადააკეთეს სასწავლო-საწარმო სახელოსნოდ, ხოლო შემდეგ ააშენეს ხორბლის საცავი.
1982 წელს ლუკაშინის სახელობის კოლექტივმა დაიწყო ეკლესიის სარესტავრაციო სამუშაოები. ამჟამად ეკლესია სახელმწიფოს მიერ არის დაცული, როგორც რეგიონალური მნიშვნელობის კულტურული ძეგლი. 1996 წლის 21 სექტემბერს ეკლესია აკურთხეს და მასში დაიწყო ღვთისმსახურება.
არქიტექტურა
ეკლესია აგებულია სომხურ არქიტექტურულ სტილში. სომხური არქიტექტურის გავლენა იგრძნობა მთელ რიგ კონსტრუქციულ დეტალებში.
ეკლესიის სამრეკლო ოთხკუთხაა. ეკლესიის ფანჯრები მეტალო-პლასტმასისგან არის დამზადებული.
რესურსები ინტერნეტში
კატეგორია:როსტოვის ოლქის ეკლესიები
სლოვაკეთის სოციალისტური რესპუბლიკა
სლოვაკეთის სოციალისტური რესპუბლიკა (Slovenská socialistická republika) — ჩეხოსლოვაკიის ერთ-ერთი ფედერაციული სუბიექტი. მისი ტერიტორია ემთხვევა თანამედროვე სლოვაკეთის ტერიტორიას.
1968 წელს ჩეხოსლოვაკიაში მიიღეს საკონსტიტუციო კანონი ფედერაციის შესახებ, რომელიც ძალაში შევიდა 1969 წლის 1 იანვრიდან. კანნის თანახმად ცეხოსლოვაკია გაიყო ორ ფედერაციულ სუბიექტად ჩეხეთის და სლოვაკეთის სოციალისტურ რესპუბლიკებად.
1990 წელს სოციალიზმის დამხობის შემდეგ ქვეყნის სახელწოდებიდან სიტყვა „სოციალისტური“ ამოიღეს. 1993 წლის 1 იანვრიდან კი სლოვაკეთის რესპუბლიკა დამოუკიდებელია და ეწოდება სლოვაკეთი.
საქორეთის წმინდა გიორგის ეკლესია
საქორეთის წმინდა გიორგის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელი ლარგვისის მახლობად, საქორეთის ნასოფლარზე. აგებულია გვიან შუა საუკუნეებში.
ეკლესია სხვადასხვა ზომის უხეშად დამუშავებული ქვითაა ნაგები. წყობა სწორხაზოვანია. დარბაზული ეკლესია გეგმით მართკუთხა მოხაზულობისაა, აღმოსავლეთით აქვს ასიმეტრიული ფორმის აბსიდი, რომლის ცენტრში არქიტრავული სარკმელია. აბსიდის ჩრდილოეთით და სამხრეთით თითო სწორკუთხა ნიშაა. სარკმლის ძირში ტრაპეზის ქვა დგას. ეკლესიის კამარა და კონქი ოდნავ შებრტყელებულია. არქიტრავული შესასვლელი სამხრეთიდანაა. ეკლესიას დასავლეთიდან მცირე სამლოცველო აქვს მიშენებული. აღმოსავლეთ კედელში მოწყობილია შეისრული ნიშა. მის ქვეშ ტრაპეზის ქვა დგას. მინაშენს დასავლეთით სწორკუთხა სარკმელი, ხოლო სამხრეთით არქიტრავული შესასვლელი აქვს. მინაშენის გადახურვა მთლიანად ჩამოქცეულია.
ლიტერატურა
კატეგორია:ახალგორის მუნიციპალიტეტის ტაძრები
The Ghosts That Haunt Me
სქოლიო
კატეგორია:1991 წლის სადებიუტო ალბომები კატეგორია:Crash Test Dummies-ის ალბომები კატეგორია:BMG-ის ალბომები კატეგორია:Arista Records-ის ალბომები
არაბშექი
არაბშექი (Ərəbşəki) — სოფელი აზერბაიჯანში, აღდაშის რაიონში.
რესურსები ინტერნეტში
კატეგორია:აღდაშის რაიონის სოფლები
ტარიელ ლონდარიძე
ტარიელ ლონდარიძე (დ. 20 ოქტომბერი, 1968,  ასპინძა) — ქართველი პედაგოგი, პოლიტიკოსი, სამხედრო პირი.
ბიოგრაფია
დაიბადა 1968 წლის 20 ოქტომბერს. დაამთავრა დონეცკის საინჟინრო და კავშირგაბმულობის უმაღლესი სამხედრო-პოლიტიკური სასწავლებელი, სამხედრო-პოლიტიკური სპეციალობებით. მოგვიანებით დაამთავრა თურქეთის შეიარაღებული ძალების ომის კოლეჯი. 2012-2016 წლებში იყო საქართველოს მე-8 მოწვევის პარლამენტის წევრი (ასპინძის მაჟორიტარი), საარჩევნო ბლოკი: „ერთიანი ნაციონალური მოძრაობა - „მეტი სარგებელი ხალხს“.
რესურსები ინტერნეტში
კატეგორია:დაბადებული 20 ოქტომბერი კატეგორია:დაბადებული 1968 კატეგორია:საქართველოს VIII მოწვევის პარლამენტის წევრები კატეგორია:ასპინძაში დაბადებულები ტარიელ
იოსიფ პანჩიჩი
იოსიფ პანჩიჩი (Јосиф Панчић, Josip Pančić; დ. 17 აპრილი, 1814 — გ. 25 თებერვალი, 1888) — სერბი ბოტანიკოსი, ექიმი, ბელგრადის უნივერსიტეტის ლექტორი და სერბეთის მეცნიერებათა და ხელოვნების აკადემიის პირველი პრეზიდენტი.
იგი აქტიურად აკვირდებოდა სერბეთის ფლორას. მას მიაწერენ მრავალი სახეობის მცენარის კლასიფიცირებას, რომელიც უცნობი იყო მაშინდელი ბოტანიკური საზოგადოებისთვის, რომელთა შორისაა სერბული ნაძვი. იგი მიჩნეულია, როგორც სერბული ბოტანიკის მამა.
ადრეული წლები და განათლება
იოსიფ პანჩიჩი დაიბადა 1814 წლის 17 აპრილს, უგრინში, ავსტრიის იმპერია, (დღევანდელი ხორვატია). გოსპიჩის დაწყებითი სკოლის დამთავრების შემდეგ, მან განათლების მიღება რიეკას ლიცეუმში განაგრძო. 1830 წლისთვის, იგი ზაგრებში, Regia Academica Scientiarum-ში სწავლობდა. 1841 წელს, პანჩიჩიმ ბუდაპეშტის უნივერსიტეტი დაამთავრა, სადაც სამედიცინო ფაკულტეტზე სწავლობდა. სხვა კურსებთან დამატებით, იგი იმ დროისთვის საყოველთაოდ ცნობილ ბოტანიკის პროფესორ — იოსიფ სედლერის მიერ ჩატარებულ კურსებსაც ესწრებოდა. მოგვიანებით მან დაწერა:
საქმიანობა
იოსიფ პანჩიჩი ვენაში ენათმეცნიერ ვუკ კარაჯიჩის გაეცნო, რომელმაც სერბეთის ხელისუფლებას სარეკომენდაციო წერილი გაუგზავნა, იმ მიზნით, რომ პანჩიჩი სერბეთის სამთავროში დამკვიდრებულიყო და შეესწავლა მისი ბუნება. 1853 წელს, იგი ბელგრადში გადავიდა, სადაც, უნივერსიტეტის ლექტორად დაინიშნა. 1853 წელს, მან ლიცეუმში მინერალოგია და გეოლოგია წარადგინა.
პანჩიჩი ინტენსიურად აკვირდებოდა სერბეთის ფლორას. მან შეისწავლა და აღწერა მაშინდელი ბოტანიკური საზოგადოებისთვის უცნობი მრავალი მცენარე. მისი ყველაზე მნიშვნელოვანი აღმოჩენა სერბული ნაძვი იყო, რომელიც 1875 წელს, ტარას მთაზე აღმოაჩინა.
1951 წელს, აკადემიის, ბელგრადის უნივერსიტეტისა და მოლაშქრეთა კავშირის ინიციატივით, კოპაონიკის ქედზე იოსიფ პანჩიჩის მავზოლეუმი აღიმართა, წარწერით:
იოსიფ პანჩიჩი შესულია 100 ყველაზე გამოჩენილ სერბთა სიაში. გამოსახულია 1994 წლის 10 დინარიან ბანკნოტზე.
სქოლიო
კატეგორია:დაბადებული 17 აპრილი კატეგორია:დაბადებული 1814 კატეგორია:გარდაცვლილი 25 თებერვალი კატეგორია:გარდაცვლილი 1888 კატეგორია:სერბი ბოტანიკოსები
GfK Entertainment Charts
GfK Entertainment Charts (ადრე — Media Control Charts) — კომპანია GfK Entertainment GmbH-ის მიერ შექმნილი ყოველკვირეული გერმანული მუსიკალური ჰიტ აღლუმები. ტოპ-100 სინგლების და ალბომების ჩარტებთან ერთად, დგება სხვა შემსრულებლების ჩარტები, ასევე ცალკეული ჰიტ აღლუმები ალტერნატიული ჟანრის მუსიკალური ნაწარმოებებისთვის.
ჩარტების ისტორია დაიწყო 1953 წლის ბოლოს, როდესაც გერმანიაში დაიწყო ამერიკელი პროდუსერის Jukebox-ის გამოქვეყნება. თანამედროვე სახით სინგლების და ალბომების ჰიტ აღლუმები არსებობენ 1977 წლიდან.
გერმანელმა მომღერალმა ლენა მაიერ-ლანდრუტმა, რომელმაც გაიმარჯვა კონკურსში ევროვიზია-2010, დაამყარა თავისებური რეკორდი, ერთდროულად დაიკავა 3 პოზიცია სინგლების ცხელ ხუთეულში სიმღერებით «Satellite» (№ 1), «Bee» (№ 3) და «Love Me» (№ 4).
ჩარტები, სადაც წარმოდგენილია ციფრული დისტრიბუცია, არსებობენ 2004 წლის სექტემბრიდან; მათში თავმოყრილია სინგლების 100 და ალბომების 20 პოზიცია.
2010 წლისთვის სინგლებს შორის ციფრული დისტრიბუციის წილმა მიაღწია 85 %-მდე, მაგრამ ალბომების შეძენაში ჯერ კიდევ უპირატესობას აძლევენ დისკებს — «ციფრს» უკავია მხოლოდ 21 %.
სქოლიო
კატეგორია:გერმანული მუსიკა კატეგორია:მუსიკალური ჰიტ-აღლუმები
დობუ
დობუ (Dobu) — კუნძული წყნარ ოკეანეში. შედის პაპუა-ახალი გვინეის შემადგენლობაში. მდებარეობს დოუსონის სრუტეში. კუნძულის ფართობი შეადგენს 7,2 კმ²-ს. 1980 წლის აღწერის მონაცემებით კუნძულის მოსახლეობამ 900 კაცი შეადგინა. ადმინისტრაციულად მიეკუთვნება რეგიონ პაპუას პროვინცია მილნ-ბეის.
გეოგრაფია
დობუ წარმოადგენს პატარა კუნძულს, რომელიც მდებარეობს დ’ანტრკასტოს კუნძულებში, დოუსონის სრუტეში, რომელიც გამოყოფს ფერგუსონის კუნძულს ნორმანბის კუნძულისაგან. გეოლოგიური თვალსაზრისით, კუნძულს აქვს ვულკანური წარმოშობა და წარმოადგენს ჩამქრალ ვულკანს. დობუს მნიშვნელოვანი ნაწილი დაფარულია ხშირი ტროპიკული მცენარეულობით. მხოლოდ დასახლებულ რაიონებს უკავიათ ან მეორადი ტყეები, ან მინდვრები. კუნძულზე კლიმატი ტროპიკულია. გამოიყოფა ორი სეზონი. ნალექების საშუალო წლიური რაოდენობა შეადგენს დაახლოებით 2540 მმ-ს.
ისტორია
დ’ანტრკასტოს კუნძულების, რომლის შემადგენლობაშიც შედის კუნძული დობუ პირველი ევროპელი აღმომჩენია ფრანგი მოგზაური ჟოზეფ ბრუნი დ’ანტრკასტო, რომელმაც კუნძულები აღმოაჩინა 1793 წელს ჟან-ფრანსუა დე ლაპერუზას დაკარგული გემის ძებნის დროს. მთლიანობაში, ადგილობრივ მაცხოვრებლებს ჰქონდათ უმოწყალო მეომრების და კაციჭამიების რეპუტაცია, რომლებიც არაერთხელ ესხმოდნენ თავს მეზობელი კუნძულების მოსახლეობას.
კუნძულელების რეგულარული კონტაქტი ევროპელებთან დამყარდა XIX საუკუნის შუაში, ხოლო 1884 წელს კუნძულზე გადასხდნენ პირველი „შავ შაშვებზე მონადირენი“, რომლებმაც გაიყვანეს ადგილობრივი მოსახლეობის ნაწილი სხვა ქვეყნებში პლანტაციებში სამუშაოდ. შემდგომში კუნძულზე გაჩნდა ქოქოსის პალმის საკუთარი პლანტაციებიც, ხოლო კოპრა გახდა ძირითადი საექსპორტო საქონელი.
1888 წელს მოხდა დ’ანტრკასტოს კუნძულების ფორმალური ანექსია ბრიტანეთის იმპერიის მიერ, რომელიც გახდა ბრიტანეთის ახალი გვინეის ნაწილი (1904 წლიდან — პაპუას ტერიტორია ავსტრალიის მმართველობის ქვეშ). 1891 წელს დობუზე დაარსდა პირველი ქრისტიანული მისია, მიუხედავად ამისა მისიონერებს დასჭირდათ ორმოც წელზე მეტი, რომ კუნძულელები გამხდარიყვნენ ქრისტიანები.
1975 წლიდან კუნძული დობუ დამოუკიდებელი სახელმწიფო პაპუა-ახალი გვინეის ნაწილია.
სქოლიო
კატეგორია:წყნარი ოკეანის კუნძულები კატეგორია:პაპუა-ახალი გვინეის კუნძულები
გიორგი ლოლუა
გიორგი ლოლუა (დ. 19 ივნისი, 1919, სოფ. ზემო ქვალონი, ახლანდ. ხობის მუნიციპალიტეტი — გ. 21 დეკემბერი, 1990) — ქართველი ინჟინერი და პოეტი.
ბიოგრაფია
გიორგი ლოლუა 1919 წლის 19 ივნისს დაიბადა სამეგრელოში, სოფელ ზემო ქვალონში, ალექსანდრე ლოლუასა და მინადორა ფანცულაიას ოჯახში. 1920 წელს მამა გარდაეცვალა და დედამ გაზარდა. 1936 წელს დაამთავრა თბილისის  N1 სკოლა, 1941 წელს კი —  საქართველოს  ინდუსტრიული ინსტიტუტის ენერგეტიკული ფაკულტეტი ინჟინერ–ელექტრიკოსის სპეციალობით.
II მსოფლიო ომში 1941 წელს გიორგი ლოლუა მოხალისედ წავიდა, იბრძოდა ლენინგრადის ფრონტზე, მალე ტყვედ ჩავარდა. ტყვეობიდან ემიგრანტმა ქათველებმა იხსნეს და ქართულ ბატალიონში ჩაწერეს. 1944  ნაწილი, რომელშიც გიორგი ლოლუა ირიცხებოდა, გერმანელებმა ჩრდილოეთ იტალიაში გადაიყვანეს, თუმცა ბრძოლებში მონაწილეობა არ მიუღია, ომის შემდეგ საბჭოთა მხარემ ყოფილი ტყვეებისა და ლეგიონერების გადაცემა მოითხოვა. ინტერნირებულებს საფრანგეთის, გერმანიის, ავსტრიისა და იტალიის საოკუპაციო ბანაკებში უყრიდნენ თავს, იქიდან კი ისინი ხშირად პირდაპირ ციმბირში ხვდებოდნენ. გიორგი ლოლუა იტალიაში დარჩა და მიუხედავად დიდი ეკონომიკური სიდუხჭირისა მილანელ ქალიშვილზე დაქორწინა, რომელთანაც ომის წლებში ჰქონდა მიმოწერა. 1947 წელს საბჭოთა კავშირის მხარის მოთხოვნით საფრანგეთისა და იტალიის სოციალუსტურმა მთავრობებმა „კოლაბორაციონიზმის“ ბრალდებით დააპატიმრეს გერმანიის მხარეს მებრძოლი ქართველები. 1950 წელს იტალიაში კუნძულა ლიპარის ბანაკში ტყვედ იყო და შველას ითხოვდა 11 ქართველი, რომელთა შორისაც იყო გიორგი ლოლუა. 1951   საერთაშორისო ორგანიზაციის შუამდგომლობით და მიუნხენის კოლონიის თავმჯდომარის ალექსანდრე კორძიას აქტიურობით ქართველი ტყვეები გაანთავისუფლეს და ნეაპოლთან სატრანზიტო ბანაკ ბანიოლაში გადაიყვანეს, საიდანაც ემიგრანტებმა გამოიხსნეს, ერთხანს პარიზში ჩაიყვანეს და შემდეგ ამერიკაში გადაგზავნეს.
ლექსების წერა გიორგი ლოლუამ საქართველოში დაიწყო. მისი ლექსების ხელნაწერი კრებული 1940 წლით თარიღდება. 1941–1942 წლებში მისი რამდენიმე ლექსი გაზეთებში „კომუნისტსა“ და „თბილისში“ დაიბეჭდა. ასევე რამდენიმე ლექსი ომის წლებში ემიგრანტულ გაზეთებში „ქართველი ერი“ და „საქართველო“ დაიბეჭდა. ომის შემდეგ კი ერთი ლექსი გამოქვეყნდა ჟურნალ „ბედი ქართლისაში“. „მამულში“ გამოქვეყნებულმა მისმა ორმა ლექსმა გრიგოლ რობაქიძის ყურადღება და მაღალი შეფასება დაიმსახურა. 1939–1990 წლებში დაწერილი ლექსების ხელნაწერი კრებული გიორგი ლოლუამ გურამ შარაძეს გამოუგზავნა.
რესურსები ინტერნეტში
კატეგორია:ქართველი ემიგრანტები კატეგორია:დაბადებული 1919 კატეგორია:გარდაცვლილი 21 დეკემბერი კატეგორია:გარდაცვლილი 1990 კატეგორია:ქართველი ინჟინრები კატეგორია:ქართველი პოეტები კატეგორია:ხობის მუნიციპალიტეტში დაბადებულები კატეგორია:საქართველოს ინდუსტრიული ინსტიტუტის კურსდამთავრებულები კატეგორია:დაბადებული 19 ივნისი გ კატეგორია:ქართველები მეორე მსოფლიო ომში
ჩიგოიანის პირველი ეკლესია
ჩიგოიანის პირველი ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ ჩიგოიანში. აგებულია გარდამავალ ხანაში. მთაზე მდებარე ეკლესიიდან შემორჩენილია აღმოსავლეთი, ჩრდილოეთი და დასავლეთი კედლები. სამხრეთი კედელი მთლიანად ჩამონგრეულია. სამშენებლო მასალად გამოყენებულია ფიქალი, რომელიც შემდეგ შელესილი იყო. მარკანტული ნაწილები შირიმისაა. დარბაზი გეგმით სწორკუთხა მოხაზულობისაა. სწორკუთხა საკურთხევლში გაჭრილია მაღალი, შიგნით არქიტრავული, გარეთ თაღოვანი, საფეხურებიანი სარკმელი. სარკმელი დასავლეთ კედელშიცაა მოთავსებული. ჩრდილოეთ კედელში ორი მცირე ზომის ნიშაა, ერთიც დასავლეთ კედელშია. ეკლესიაში მიწის დონე საგრძნობლად არის აწეული, კამარა და კონქი ჩამოქცეულია. კედლებზე შემორჩენილია ნალესობის კვალი. აღმოსავლეთ და ჩრდილოეთ ფასადებზე შემორჩენილია შირიმის ქვის კარნიზი. აღმოსავლეთ ფრონტონის კარნიზის ქვაზე ჯვრებია გამოსახული. ეკლესიაში დევს დამუშავებული სათაურის ქვა. შესაძლოა ქვა სამხრეთი სარკმლისა იყოს.
ლიტერატურა
კატეგორია: ახალგორის მუნიციპალიტეტის ტაძრები
ივერი ჭელიძე
ივერი ჭელიძე (დ. 11 ივლისი, 1945, მესტია) — ქართველი ინჟინერი.
1970 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი (გარდაბნის მაჟორიტარი). 1995-1999 წლებში — საქართველოს მე-4 მოწვევის პარლამენტის წევრი (მესტიის მაჟორიტარი). 1999-2004 წლებში — საქართველოს მე-5 მოწვევის პარლამენტის წევრი, საარჩევნო ბლოკი „საქართველოს მოქალაქეთა კავშირი“.
რესურსები ინტერნეტში
კატეგორია:დაბადებული 11 ივლისი კატეგორია:დაბადებული 1945 კატეგორია:საქართველოს III მოწვევის პარლამენტის წევრები კატეგორია:საქართველოს IV მოწვევის პარლამენტის წევრები კატეგორია:საქართველოს V მოწვევის პარლამენტის წევრები კატეგორია:მესტიის მუნიციპალიტეტში დაბადებულები კატეგორია:ქართველი ინჟინრები კატეგორია:თბილისის სახელმწიფო უნივერსიტეტის კურსდამთავრებულები კატეგორია:ვახტანგ გორგასლის II ხარისხის ორდენის კავალრები
მინი-ფურგონი (ავტომობილი)
მინი-ფურგონი (ამერ. minivan — მინივენი; MPV შემოკ. multi-purpose vehicle — მრავალმხრივი დანიშნულების ავტომობილი) — მსუბუქი ავტომობილის სახეობა, რომელსაც გააჩნია მაღალი ჭერი, დიდი სივრცე, მგზავრებისთვის ან ტვირთისთვის ადვილად გადაწყობის შესაძლებლობით და ხშირ შემთხვევაში, მცირე ზომის წინა კაპოტი.
მინი-ფურგონი სიმაღლით და ტევადობით აღემატება უნივერსალისა და ჰეტჩბეკის ტიპის მსუბუქ ავტომობილებს. აღჭურვილია ერთიანი ძარათი, წინა ან ოთხი წამყვანი თვლით. ხშირ შემთხვევაში ორგანყოფილებიანი აგებულებისაა, წინ მცირედით გამოწეული ძრავას სათავსით, თუმცა შეიძლება იყოს ერთგანყოფილებიანიც, ვაგონის ფორმით. გამომდინარე იქიდან, რომ ძრავას სათავსი ნაწილობრივ სალონშია მოქცეული, დასაჯდომი ადგილები შედარებით მაღლა აქვს განთავსებული. დიდი ზომის გვერდითი სრიალა კარებით და ასევე ფართო უკანა კარით მეტად გაადვილებულია მგზავრების ჩასხდომა ან ტვირთის განთავსება და მარტივადაა შესაძლებელი სავარძლების ჩამატება, გადაწყობა და მოხსნა, რაც საშუალებას იძლევა სივრცის სურვილისამებრ გადანაწილების, მგზავრებისთვის ან ტვირთისთვის.
იგი შუალედურ ადგილს იკავებს ჩვეულებრივ ავტომობილებსა და სამგზავრო-სატვირთო ფურგონებს შორის. ამ ტიპის მანქანებში 8-9 მგზავრი შეიძლება დაეტიოს, უფრო მაღალი ტევადობის ავტომობილები კი მიკროავტობუსის კლასს განეკუთვნება.
შედარებით მცირე ზომისაა იაპონიის შიდა ავტობაზარზე (JDM შემოკ. Japanese Domestic Market) წარმოდგენილი მინი-ფურგონები, რომლებსაც MPV-ით მოიხსენიებენ, რადგან ისინი უფრო მეტად მსგავსია უნივერსალის ტიპის ავტომობილების, თუმცა მათთან შედარებით ოდნავ დიდი ზომისაა. იაპონიაში, აგრეთვე გავრცელებულია მიკრო-ფურგონები, კიდევ უფრო შემჭიდროებული ვერსიები.
კომპაქტური და მინი-MPV
მინი|„[[Kia_Motors|კიას“ მინი-MPV.|220px]] 1990-იანების ბოლოს და 2000-იანების დასაწყისში, ევროპული ავტომწარმოებლების დიდმა ნაწილმა დაიწყო კომპაქტური კლასის მინი-ფურგონების გამოშვება, რომლებიც ჩვეულებრივზე მეტად შემცირებულ ვარიანტს წარმოადგენდა.
აგრეთვე ძალზე პოპულარულია მინი-MPV იაპონიაში, სადაც გავრცელებულია ამგვარი ზომის მანქანები.
ჩრდილოეთ ამერიკაში კი პირიქით, გამომდინარე განაშენიანების თავისებურებებიდან, ქალაქებს შორის ფართო და გრძელი ტრასების არსებობიდან, იქ უპირატესობას დიდი ზომის მანქანებს ანიჭებენ, როგორიცაა სპორტული უნივერსალი და კროსოვერი. კომპაქტური მინი-ფურგონები კი ძალიან მცირე რაოდენობითაა წარმოდგენილი.
აღსანიშნავია, რომ ბოლო წლებში, SUV-ებისა და კროსოვერების პოპულარობის ზრდა, უკვე ევროპაშიც შეიმჩნევა, გამომდინარე იქიდან, რომ მცირე ზომის მანქანებთან შედარებით ბევრი უპირატესობა გააჩნია, მათი ხელმისაწვდომობა და საწვავის ხარჯვის ეფექტიანობა კი დროთა განმავლობაში უფრო და უფრო უმჯობესდება, შედეგად, კომპაქტური და მინი-MPV ტიპის მანქანების წილი ბაზაზრზე, თანდათან უფრო მცირდება.
სქოლიო
კატეგორია:ავტომობილები
ნიკოლოზ ყიფშიძე
ნიკოლოზ ყიფშიძე (დ. 12 ოქტომბერი, 1952, თბილისი) — ქართველი ექიმი, მეცნიერი, პოლიტიკოსი.
რესურსები ინტერნეტში
კატეგორია:დაბადებული 12 ოქტომბერი კატეგორია:დაბადებული 1952 კატეგორია:საქართველოს VIII მოწვევის პარლამენტის წევრები კატეგორია:თბილისის სახელმწიფო სამედიცინო ინსტიტუტის კურსდამთავრებულები კატეგორია:თბილისში დაბადებულები ნიკოლოზ
მოთხოვნები (დებიტორული დავალიანება)
მოთხოვნები — კომპანიის დებიტორული დავალიანება, რომელიც წარმოექმნება კომპანიას სხვა ფიზიკურ თუ იურიდულ პირებთან ურთიერთობისას. მოთხოვნები თავისი შინაარსით წარმოადგენს კომპანიის აქტივს, რომელიც შესაძლოა წარმოიქმნას მრავალი მიზეზის გამო: პროდუქციის მიწოდება, სამუშაოს შესრულება, მომსახურეობის გაწევა, მომწოდებლებისათვის გადახდილი ავანსები, გაცემული სესხები და სხვა.
მოკლევადიანი და გრძელვადიანი მოთხოვნები
ძირითადი ანგარიშები: დამატებითი ანგარიშები:
მოთხოვნის აღრიცხვა ფასდათმობის შემთხვევაში
ფასდათმობის აღრიცხვა შეიძლება ორი მეთოდით:
უიმედო და საეჭვო მოთხოვნები
სხვადასხვა მიზეზთა გამო პერიოდის განმავლობაში დაგროვილი მოთხოვნები სრულად დაფარვას არ ექვემდებარება. ამიტომ ფინანსურ აღრიცხვაში მიღებულია ნაწილი მოთხოვნების როგორც საეჭვო მოთხოვნებად აღიარება. აღნიშნული ნაწილი აიღება წინა პერიოდების გამოცდილებიდან. ბასს-18 მიხედვით:
პრაქტიკაში დადგენილია საეჭვო მოთხოვნების დათვლის ორი ხერხი: პრაქტიკაში მიღებულია პროცენტული მეთოდი ნეტო კრედიტით რეალიზაციიდან.
"1415 - საეჭვო მოთხოვნების" ანგარიშის წარმოება მიმდინარეობს შემდეგნაირად. წლის ბოლოს კრედიტის მხარეს დაერიცხება დათვლილი სავარაუდო ოდენობა საეჭვო მოთხოვნებისა, ხოლო ხარჯად აღიარდება საბოლოო ნაშთს დაკლებული საწყისი ნაშთი. თუ საწყისი ნაშთი ნულია მაშინ საბოლოო ნაშთი სრულად გაიქვითება ხარჯებში. ასევე იმ მიზეზთა გამო, რასაც ჰქვია უიმედო დავალიანების გაცოცხლება და გაზრდა, გავლენას ახდენს მიმდინარე პერიოდში ხარჯებში გასაქვით თანხაზე.
დარიცხული მოთხოვნები
დარიცხული მოთხოვნები ეს ისეთი მოთხოვნებია, რომლებიც კომპანიას პერიოდულად ერიცხება, სხვადასხვა აქტივების დროებით სარგებლობაში გაცემის სანაცვლოდ. იქიდან გამომდინარე რომ მისაღები დივიდენდი და მისაღები პროცენტები მიღების შემთხვევაში კომპანიისათვის წარმოადგენს ეკონომიკურ შემოსავალს, საგადასახადო კოდექსიდან გამომდინარე გადასახადით იბეგრება მხოლოდ პროცენტით მიღებული შემოსავალი. იურიდიულ პირებს შორის განაწილებული დივიდენდი, ფიზიკურ პირებზე გაცემებისაგან განსხვავებით, გადასახადით არ იბეგრება.
ლიტერატურა
კატეგორია:საბუღალტრო აღრიცხვა კატეგორია:ფინანსური აღრიცხვა
შავი მურყანი
შავი მურყანი, ჩვეულებრივი მურყანი, თხმელა (Alnus glutinosa) — მცენარე არყისებრთა ოჯახისა. 30–38 მეტრამდე სიმაღლის ხეა. აქვს მუქი რუხი ფერის დამსკდარი ქერქი. ფოთლები სუსტად შებუსვილი ან შიშველია, ფოთლის ფირფიტა 7–12 სმ სიგრძის და 4–8 სმ სიგანის, ფართოოვალური ან უკუკვერცხის ფორმის, წვერში მომრგვალოა, ქვედა მხარე ძარღვების გაყოლებით — მოყვითალო ბუსუსებით დაფარული. ფოთლის ყუნწი 1,5–3 სმ სიგრძის და თხლად შებუსვილია. ყვავის მარტ-აპრილში, ნაყოფმსხმოიარობს აგვისტო-ოქტომბერში. გავრცელებულია კავკასიაში, ევროპაში, მცირე აზიასა და ჩრდილოეთ ირანში. საქართველოში ყველა რეგიონში გვხვდება, ჯავახეთის გარდა. იზრდება დაბლობებში, მთაში ზღვის დონიდან 1800 მეტრს აღწევს და ტერასების გაყოლებით შერეულფოთლოვან ტყეებში გვხვდება. დაბლობისა და მთისწინების უხვტენიან რაიონებში — ჭაობიან, ალუვიურ, ეწერ ნიადაგზე ქმნის ტყეებს, მურყნარს. სინათლის, ტენისა და ნაწილობრივ სითბოს მოყვარულია. იზრდება სწრაფად. რბილი, ღია მოწითალო, მყიფე მერქანი აქვს. იყენებენ სადურგლო და სახარატო საქმეში.
სქოლიო
კატეგორია:მურყანი
ბალატონის მთიანეთის ეროვნული პარკი
ბალატონის მთიანეთის ეროვნული პარკი (Balaton-felvidéki Nemzeti Park) — ეროვნული პარკი უნგრეთში. 1997 წელს დაარსებული დაცული ეკოლოგიური სისტემა, რომელიც მოიცავს მიმდებარე ბალატონის მთიანეთის მიმდებარე ტერიტორიას (ბალატონის ტბის ჩრდილოეთით). დაარსდა უკვე დაცული ტერიტორიების კავშირით, რომელიც არსებობდა ცალკედ დიდი ხნის განმავლობაში. ბალატონის მთიანეთის ეროვნული პარკი ფართობი შეადგენს 56 997 ჰექტარს და ძირითადად შედგება ექვსი ლანდშაფტის დაცვის სფეროებიდან. ეროვნული პარკის სათაო ოფისი მდებარეობს ქალაქ ვესპრემში, რომელიც უდიდესი ქალაქია ბალატონის ტერიტორიაზე.
ტიჰანის ნახევარკუნძული
1952 წელს უნგრეთში შეიქმნა პირველი დაცული ლანდშაფტი ყველაზე მიმზიდველ, ყველაზე მრავალფეროვან და მეცნიერულად საუკეთესოდ გამოკვლეულ ფართობზე ქვეყანაში. იგი მოიცავს 1 562 ჰექტარს, რომლის 195 ჰექტარი არის უაღრესად დაცული. უნგრეთის ბალატონის ლიმნოლოგიის კვლევითი ინსტიტუტის თანამშრომლებმა, რომელიც დაარსდა 1927 წელს ტიჰანიში (ვესპრემის მედიე) — რომელიც სწავლობდა არა მხოლოდ ბელატონის ტბას, არამედ გააკეთა ვრცელი კვლევა ტიჰანის ნახევარკუნძულზე. შედეგად, ასობით პუბლიკაცია შეეხო მის გეოლოგიას, ფლორითა და ფაუნით. ყველა კვლევამ მხარი დაუჭირა, რომ მიენიჭა დაცვა ამ ტერიტორიას.
სქოლიო
კატეგორია:უნგრეთის ეროვნული პარკები
უამატამბოს რაიონი
უამატამბოს რაიონი (Distrito de Huamatambo) — რაიონი პერუში, უანკაველიკის რეგიონის კასტროვირეინის პროვინციაში. მდებარეობს ზღვის დონიდან 3 056 მეტრზე. 2007 წლის მონაცემებით, მოსახლეობა 457 ადამიანს შეადგენდა, სიმჭიდროვე 8.4 ადამიანი კმ²-ზე. ფართობი 54.16 კმ²-ია.
AzTV
აზTV (Azərbaycan televiziyası) — აზერბაიჯანის სახელმწიფო ტელეარხი. მაუწყებლობს 1956 წლიდან აზერბაიჯანის მასშტაბით. აზTV არასაკმარისი დამოუკიდებლობის გამო არ იყო ევროპის სამაუწყებლო კავშირის წევრი. AzTV აზერბაიჯანის მთავარი საინფორმაციო-გასართობი ტელეარხია. მაუწყებლობს აზერბაიჯანულ ენაზე აზერბაიჯანის ტერიტორიაზე. ტელეკომპანიის შტაბ-ბინა განლაგებულია ბაქოში. ასევე ხორციელდება  თანამგზავრული   მაუწყებლობა  აზერბაიჯანული თანამგზავრ Azerspace-1-ის მეშვეობით ევროპის ქვეყნებში (Hot Bird და Sesat), აზიაში (Turksat 1C), და ჩრდილოეთ ამერიკის ქვეყნებში (Galaxy 25). აზერბაიჯანის ტელევიზიაში შედის ასევე რადიომაუწყებლობაც.
AzTV და ევროპის სამაუწყებლო კავშირი
ცნობების მაუწყებლობით AzTV -ს არხი მიღებულ იქნა ევროპის სამაუწყებლო კავშირში 2007 წელს (2007 წლის 15 ივნისს). მაგრამ, ტელეარხსა და ევროპის სამაუწყებლო კავშირს შორის აქტიური თანამშრომლობა არ მიმდინარეობს. ეს დაკავშირებულია იმასთან, რომ AzTV არ არის სახელმწიფოსგან დამოუკიდებელი არხი. .
სქოლიო
კატეგორია:სატელევიზიო არხები
კარუნი
კარუნი (بِركة قارون, ბირქტ-კარუნ) — ტბა ეგვიპტეში. მდებარეობს ლიბიის უდაბნოს ფაიუმის ოაზისში. ფართობი 233 კმ². წარმოადგენს ძველი, ფართობით უფრო დიდი ტბის ნაშთს. ძველი ტბის ძველბერძნული დასახელებაა მერისი (Μοῖρις, ნათესაობითში — ), რაც მოდის სიტყვიდან მერურ (სიტყვასიტყვით — დიდი არხი). მის ნაპირებზე ძვ. წ. III ათასწლეულის დასაწყისში დაარსდა ოლქის დედაქალაქი შეთეთი (ბერძნულად კროკოდილოპოლი). XII დინასტიის დროს (ძვ. წ. XX–XVIII სს.), განსაკუთრებით კი ფარაონების სენუსერტ II-ისა და ამენემჰეტ III-ის ზეობისას, ტბის მიდამოებში განხორციელდა დიდი ამოსაშრობი და საირიგაციო სამუშაოები. ითვლება, რომ ძველი ტბის ფართობი ახლანდელისას ბევრად აღემატებოდა (შეადგენდა დაახლ. 2000 კმ²-ს). მერისი აღწერილია ჰეროდოტეს მიერ.
სქოლიო
კატეგორია:ეგვიპტის ტბები
რელიგიის ისტორიის სახელმწიფო მუზეუმი
რელიგიის ისტორიის სახელმწიფო მუზეუმი (Государственный музей истории религии) — მუზეუმი სანქტ-პეტერბურგში. 2000 წლიდან განთვსებულია მისამართზე: ფოსტის ქუჩა 14/5. 1932-2000 წლებში განთავსებული იყო ყაზანის ტაძარში. 2000 წელს ეკლესია დაუბრუნეს რუსეთის მართლმადიდებელ ეკლესიას.
რელიგიის ისტორიის მუზეუმი ერთადერთია რუსეთში და ერთ-ერთი მსოფლიოს რამდენიმე მუზეუმს შორის, რომლის ექსპოზიცია წარმოგვიდგენს რელიგიის დაარსებისა და განვითარების ისტორიას. მუზეუმის ექსპონატების რაოდენობაა 180 000-ზე მეტი, რომელთაგან უძველესი თარიღდება ძვ. წ. VI საუკუნით.
ისტორია
მუზეუმი დაარსდა საბჭოთა კავშირის მეცნიერებათა აკადემიის სისტემაში მეცნიერებათა აკადემიის პრეზიდიუმის 1930 წლის 7 სექტემბრისა და საბჭოთა კავშირის ცენტრალური კომიტეტის სამდივნოს 1931 წლის 26 აპრილის გადაწყვეტილებით. მუზეუმის ექსპოზიცია ძირითადად ეფუძნებოდა ანტი-რელიგიურ გამოფენას, რომელიც გაიხსნა 1930 წელს ლენინგრადის ზამთრის სასახლის დარბაზებში. მუზეუმის ოფიციალური გახსნა ყაზანის ტაძარში შედგა 1932 წლის 15 ნოემბერს. მუზეუმის შექმნის ინიციატორი და მისი პირველი დირექტორი გახდა ცნობილი რუსი რელიგიის ისტორიკოსი, ეთნოგრაფი და ანთროპოლოგი ვლადიმირ ბოგორაზი (1865-1936 წწ.). მუზეუმის ფუნქციონირებაში და ორგანიზაცაში არანაკლები როლი ითამაშა მიხაილ შახნოვიჩმა, რომელსაც ეკავა მუზეუმის დირექტორის თანამდებობა 1944-1960 წლებში. 1976-1986 წლებში მუზეუმის დირექტორი იყო იაკობ კოჟურინი.
1991 წელს რელიგიის ისტორიის სახელმწიფო მუზეუმს გადაეცა გრაფ სერგეი იაგუჟინსკის ყოფილი სახლი, რომელიც შემდეგ ეკუთვნოდა ფოსტისა და ტელეგრაფის სამინისტროს. 1980 წელს სახლი მოამზადეს კაპიტალური რემონტისთვის. სახლის რესტავრაცია მიმდინარეობდა 1992-2000 წლებში. შენობა არის რუსეთის ფედერაციის კულტურული მემკვიდრეობის ძეგლი.
მუდმივი ექსპოზიციები
ამჟამად რელიგიის ისტორიის სახელმწიფო მუზეუმში დამთვალიერებლებისათვის გახსნილია მუდმივი ექსპოზიციები: რუსული მართლმადიდებლობის ისტორია, კათოლიციზმი, პროტესტანტიზმი, აღმოსავლეთის რელიგიები: ბუდიზმი, იუდაიზმი, კონფუციანელობა, დაოსიზმი, სინტოიზმი და ისლამი.
2012 წლის 26 აპრილიდან მუზეუმში მოქმედებს შემდეგი ექსპოზიციები: არქაული რწმენის, ძველი მსოფლიოს რელიგიების: პოლითეიზმი, იუდაიზმი და მონოთეიზმის დაარსება, ქრისტიანობა.
2011 წლის თებერვლიდან მუზეუმში გახსნილია სპეციალური საბავშვო განყოფილება. ეს არის ინტერაქტიული კომპოზიცია ორიენტირებული საბავშვო აუდიტორიაზე.
სქოლიო
კატეგორია:რუსეთის კულტურული მემკვიდრეობის ძეგლები სანქტ-პეტერბურგში
კვირკველია
საკუთარი სახელი კვირკველია შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:კვირკველიები კატეგორია:ქართული გვარები
ერმენი-ბაზარი
ერმენი-ბაზარი (Erməni Bazar) — სოფელი აზერბაიჯანში, აღდაშის რაიონში.
რესურსები ინტერნეტში
კატეგორია:აღდაშის რაიონის სოფლები
სლოვაკეთის საბჭოთა რესპუბლიკა
სლოვაკეთის საბჭოთა რესპუბლიკა (Slovenská republika rád, Szlovák Tanácsköztársaság) — სახელმწიფო, რომელიც არსებობდა 1919 წელს მცირე დროით (16 ივნისიდან 7 ივლისამდე) სამხრეთ და აღმოსავლეთ სლოვაკეთის ტერიტორიაზე. დედაქალაქი - კოშიცე. საბჭოთა რესპუბლიკის მეთაური იყო ჩეხი ჟურნალისტი ანტონინ იანოუშეკი.
1918 წელს ჩეხოსლოვაკიის პირველი რესპუბლიკის დარსების შემდეგ მისმა არმიამ გადაწყვიტა კონტროლის დაწესება მთელს სლოვაკეთზე. ამის საწინააღმდეგოდ უნგრეთის წითელი არმიის დახმარებით სლოვაკეთის სამხრეთ და აღმოსავლეთ ნაწილში ჩამოყალიბდა საბჭოთა რესპუბლიკა. თუმცა მას შემდეგ, რაც წითელი არმია იძულებული გახდა უნგრეთში დაბრუნებულიყო, ჩეხოსლოვაკიამ აღადგინა კონტროლი სლოვაკეთზე და საბჭოთა რესპუბლიკა გაუქმდა.
რესურსები ინტერნეტში
კატეგორია:სლოვაკეთის ისტორია კატეგორია:ყოფილი სლავური სახელმწიფოები კატეგორია:ომებსშორისი პერიოდის ყოფილი სახელმწიფოები კატეგორია:ყოფილი სოციალისტური რესპუბლიკები
პინიატა
250px|მინი|მარჯვნივ|ცხრაქიმიანი ვარსკვლავის ფორმის პინიატა პინიატა (Piñata) — მექსიკური წარმოშობის ღრუ სათამაშო. საკმაოდ მსხვილი ზომისაა. ამზადებენ პაპიე-მაშესაგან ან რბილი შემოსახვევი ქაღალდისაგან. აფორმებენ ორნამენტებითა და მორთულობებით. თავისი ფორმით პინიატა გამოსახავს ცხოველს (ძირითადად ცხენს) ან გეომეტრიულ ფიგურას. ავსებენ სხვადასხვა ტკბილეულითა და სიურპრიზებით ბავშვებისათვის (კანფეტი, ტკაცუნა, სათამაშო, კონფეტი, კაკალი და სხვ.).
პინიატას იყენებენ თამაშის ერთ-ერთ სახეობაში, რა დროსაც თვალახვეული ადამიანი ჯოხით მის გატეხვას ცდილობს რათა გატეხოს იგი და შიგნეულობა თამაშის მონაწილეთათვის გამოათავისუფლოს.
სქოლიო
კატეგორია:თამაშები კატეგორია:მექსიკური კულტურა კატეგორია:გართობა
უკანუბნის ციხის ეკლესია
უკანუბნის ციხის ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის ნასოფლარ უკანუბანში. აგებულია VI საუკუნეში.
უკანუბნის ციხი კარის ეკლესია ნაგებია, ადგილობრივი ქვით. დარბაზული ეკლესია გეგმით სწორკუთხა მოხაზულობისაა, აღმოსავლეთით სწორკუთხა საკურთხევლის ცენტრში გაჭრილია მაღალი, თაღოვანი სარკმელი. სარკმელი საფეხურიანია და გარეთ ვიწროვდება. მისძირში ტრაპეზის ქვა დგას. აღმოსავლეთით და სამხრეთით თითო თაღოვანი ნიშაა. სფერულ კონქზე გადასვლა ხდება ტრომპების საშუალებით. სატრიუმფო თაღი კრონშტეინებს ეყრდნობა. აბსიდის იატაკი სამი საფეხურით მაღალია დარბაზის იატაკთან შედარებით. საკურთხევლის წინმაღალი ბუნის ქვა დგას. ქვის სამ მხარეს მოწყობილია თაღოვანი ნიშები. ცილინდრული კამარის საბრჯენი თაღი იმ პოსტებს ეყრდნობა. დასავლეთი თაღი კრონშტეინებსე ბჯინება. დასავლეთის მაღალი და საფეხურებიანი სარკმელი შიგნით არქიტრავული, ხოლო გარეთ თაღოვანია. ამავე კედელში ერთი თაღოვანი ნიშაა. ეკლესიის ჩრდილოეთის და დასავლეთის კედელს ერთ საფეხურიანი ხარისხი შემოუყვება. სამხრეთის ერთადერთ არქიტრავულ შესასვლელს ნაოთხალები აქვს. კარისთავზე ლუნეტია ამოშენებული. ეკლესიის კედლები შელესილი იყო მოსახატად, თუმცა მოხატულობის კვალი არჩანს. იატაკი მიწაყრილია. ეკლესიას სამხრეთიდან გრძელი კარიბჭე აქვს, რომლის მხოლოდ დასავლეთი კედლის მცირე ნაწილია შემორჩენილი. ეკლესიის კარნიზი მარტივ პროფილიანია. გადახურვა ორ ქანობიანია. საბურავად გამოყენებულია ფიქალი. ციხე სხვადასხვა ზომის ფლეთილი ქვითაა ნაგები. კედლები შემორჩენილია 2-2,5 მეტრის სიმაღლეზე. ციხეში შესასვლელი ჩრდილოეთ კედელშია გაჭრილი. იგი გარეთ არქიტრავული, შიგნით კი თაღოვანია.
ლიტერატურა
კატეგორია:ახალგორის მუნიციპალიტეტის ციხესიმაგრეები
ქართული დივიზიები
ლიტერატურა
კატეგორია:საქართველოს ისტორია კატეგორია:საქართველოს სამხედრო ისტორია
A1 (ხორვატია)
thumb|right|200px|ავტომაგისტრალი A1 A1 (Autocesta A1) — ავტომაგისტრალი ხორვატიაში. ერთმანეთთან აკავშირებს ზაგრებს, კარლოვაცს, ზადარს, სპლიტს, ვრგორაცსა და პლოჩეს. მარშრუტის საერთო სიგრძე 478.9 კილომეტრია, მაგრამ იგეგმება მისი დუბროვნიკამდე გაგრძელება.
ავტომაგისტრალი A1 ქვეყნის უმთავრესი მაგისტრალია რადგან ის ერთმანეთთან ქვეყნის ორ უდიდეს ქალაქს, დალმაციას კონტინენტურ ნაწილთან აკავშირებს.
ნაპოლეონ ჰილი
მინიატიურა|ნაპოლეონ ჰილი ნაპოლეონ ჰილი (ინგლ. Napoleon Hill, 1883 წლის 26 ოქტომბერი - 1970 წლის 28 ნოემბერი) - ცნობილი ამერიკელი ჟურნალისტი, მწერალი და ფსიქოლოგი წარმატების (new thought) სფეროში. ხშირად მას მოიხსენიებენ როგორც ერთ-ერთ ყველაზე წარმატებულ მწერალს წარმატების შესახებ. მისი ყველაზე ცნობილი ნაშრომი „იფიქრე და გამდიდრდი“ (1937) ყველა დროის ყველაზე გაყიდვადი წიგნია (ჰილის გარდაცვალების პერიოდისთვის (1970) ამ სახელმძღვანელოს 20 მილიონი ეგზემპლარი იყო გაყიდული). ნაპოლეონ ჰილის ნაშრომები შეისწავლიან პერსონალური რწმენის ძალას რომელიც უმნიშვნელოვანეს როლს თამაშობს ადამიანის წარმატებაში. ჰილი იყო ამერიკის პრეზიდენტის ფრანკლინ რუზველტის მრჩეველი 1933-1936 წლებში. მისი ყველაზე ცნობილი ფრაზაა „თქვენ შეძლებთ ამის გაკეთებას, თუ დაიჯერებთ, რომ შეძლებთ“.
ჰილის წიგნი „იფიქრე და გამდიდრდი“ პირველად გამოქვეყნდა 1937 წელს და მალევე ითარგმნა რამდენიმე ენაზე.
ბიოგრაფია
ნაკოლეონ ჰილი დაიბადა 1883 წელს, ხის პატარა ქოხში, ვირჯინიის მთებში. მისი დედა იყო სარა სილვანია-ბლერი (გარდაიცვალა როდესაც ჰილი იყო 10 წლის), ხოლო მამა - ჯეიმზ მონრო ჰილი.
ახალგაზრდობაში, ჰილი მუშაობდა რეპორტიორად ერთ-ერთ გაზეთში, იმისათვის რათა დაეფარა ჯორჯთაუნის უნივერსიტეტში სწავლის საფასური, სადაც ის სწავლობდა იურიდიულ ფაკულტეტზე. ჟურნალისტობის ნიჭმა და ალღომ შემდგომში განსაზღვრა მისი ბედი. მისმა შესანიშნავმა რეპორტაჟებმა მიიპყრო ტენესის შტატის გუბერნატორის ლ. ტეილორის ყურადღება, რომელიც ფლობდა ჟურნალს „ბობ ტეილორის ჟურნალი“. მან ახალგაზრდა ჰილს შეუკვეთა სტატიების სერია ცნობილი ხალხის წარმატებული კარიერის შესახებ, რომელთა შორის პირველი გახდა ცნობილი ამერიკელი მოაზროვნე ენდრიუ კარნეგი. ნაპოლეონ ჰილმა კარგი შთაბეჭდილება მოახდინა კარნეგის თვალში რის გამოც კარნეგიმ ჰილი აზიარა დიდ საქმეს, რაც გულისხმობდა წარმატებული ამერიკელებისთვის ინტერვიუს ჩამორთმევას და შედეგების საფუძველზე წარმატების უნივერსალური ფორმულის შემუშავებას, რომელიც გამოადგებოდა როგორც მრავალმხრივი ნიჭისა და შესაძლებლობის, ისე ყველაზე მოკრძალებული შესაძლებლობის მქონე ადამიანს. ამ სამუშაოს შესრულებისას ჰილს მოუწია გასაუბრება ისეთ ხალხთან როგორიც იყვნენ ჰენრი ფორდი, ჩარლზ შვაბი, უილიამ რიგლი, კლარენს დეროი, ლუთერ ბერბენკი, ჯონ პირპონტ მორგანი და ასევე ამერიკის სამი პრეზიდენტი.
1928 წელს, კარნეგის გაცნობიდან დაახლოებით 20 წლის შემდეგ, ჰილმა გამოაქვეყნა პირველი წიგნი - პირადი წარმატების ჩემი ფილოსოფიური ვერსია. მთელი ამ პერიოდის მანძილზე ჰილს თავის შესანახად მოუწია მუშაობა სხვადასხვა ადგილებზე, მათ შორის ჩიკაგოს უნივერსიტეტის სარეკლამო აგენტად, ასევე გამოსცემდა ჟურნალს „ოქროს საჭე“. პირველი მსოფლიო ომის დროს ჰილი იყო საზოგადოებასთან ურთიერთობის ექსპერტი აშშ-ს პრეზიდენტის, ვუდრო ვილსონის აპარატში.
1933 წელს, დასავლეთ ვირჯინიის სენატორმა, ჯეიმზ რენდოლფმა ის წარუდგინა აშშ-ს 32-ე პრეზიდენტს, ფრანკლინ რუზველტს და ჰილი გახდა პრეზიდენტის მრჩეველი. მოგვიანებით მან გადაწყვიტა სისტემაში მოეყვანა თავისი 20 წლის ნაშრომი - „იფიქრე და გამდიდრდი“.
1952 წელს „ნაპოლეონ ჰილის ასოციაციის“ დაფუძნების შემდეგ, ჰილი აქტიურად ჩაერთო პირადი წარმატების გავრცელების საქმიანობაში და ხელმძღვანელობდა „ნაპოლეონ ჰილის ფონდს“ - საზოგადოებრივ-საგანმანათლებლო ორგანიზაციას, რომელიც ხალხის სწავლებით იყო დაკავებული.
1963 წელს ჰილმა შეადგინა „პირადი წარმატების აკადემიის“ ახალი პროგრამა და ორგანიზებას უწევდა სწავლებას სახლში. ამ დროს ის 80 წელს იყო გადაცილებული.
თავისი სიცოცხლის უკანასკნელ წლამდე ჰილი ეწეოდა საგანმანათლებლო საქმიანობას და აჩვენებდა თუ რამდენად ეფექტურად მუშაობდა მისი მეთოდები და იდეები.
ლინკები
კატეგორია:დაბადებული 1883 კატეგორია:გარდაცვლილი 1970
პავლიანთკარის კოშკი
პავლიანთკარის კოშკი — არქიტექტურული ძეგლი ახალგორის მუნიციპალიტეტის სოფელ პავლიანთკარში. აგებულია XVI საუკუნის მეორე-ნახევარში — XVII საუკუნის დასაწყისში.
ხუთსართულიანი, გეგმით ოთხკუთხა კოშკი დგას შუა სოფელში, ქარჩოხის ხეობაში. ძეგლი სხვადასხვა ზომის ფლეთილი ქვითაა ნაგები.
არქიტრავული შესასვლელი გაჭრილია მეორე სართულის აღმოსავლეთ კედელში. კარი ნაოთხალია.
ლიტერატურა
კატეგორია:ახალგორის მუნიციპალიტეტის კოშკები
ქვემო ხოდაშნის აღდგომის ეკლესია
ქვემო ხოდაშნის აღდგომის ეკლესია — არქიტექტურული ძეგლი სოფელ ქვემო ხოდაშნიდან სამხრეთ-დასავლეთით, სამიოდე კილომეტრზე, „სანდრიაანთხევის“ მარცხენა ნაპირას, წურბლებად წოდებულ ადგილში. სავარაუდოდ, თარიღდება XIV-XV საუკუნეებით.
ძეგლი მცირე ზომის დარბაზული ტიპის ეკლესიაა ნაგებია რიყის დიდი ქვებით. კედლების ქვემოთა ნაწილებში ქვები შედარებით მსხვილია. გამოყენებულია შირიმიც, რომლითაც კარ-სარკმლებია გამოყვანილი. შირიმის, უსწორმასწორო ქვები გარეთა კუთხეებშიცაა ჩართული. კედლების ზედაპირი გასწორებულია ბათქაშით. წყობა ირეგულარულია, ტლანქი. შენობის გეგმის გარეგან სწორკუთხედში კვადრატული დარბაზი და საკურთხევლის ნახევარწრიული აფსიდია ჩაწერილი. ერთადერთი შესასვლელი სამხრეთ კედლის დასავლეთ კიდეშია. ორივე მხრიდან შეისრულთაღიანი კარი ხის ძელებზე დაყრდნობილი, რიყის ქვით ამოყვანილი ტიმპანით იყო გადახურული გარეთა თაღის ორივე საფეხური კრამიტითა და თხელი, ნატეხი ქვითაა გამოყვანილი. თაღის ზემოთ, კედლის საპირე წყობაში, რიყის ქვის წყობით, განმტვირთავი თაღია მოწყობილი. ამჟამად მისი უმეტესი ნაწილი ნალესობითაა დაფარული და მხოლოდ ნაწილობრივ იკითხება. ეკლესიის შიდა სივრცეში საკურთხევლის ნაწილი მცირედ შვერილი, დაუდევრად ნაგები პილასტრებითა და მათზე დაყრდნობილი საბჯენი თაღით გამოიყოფა. ნახევარწრიული აფსიდის ღერძზე მცირე ზომის სარკმელია გაჭრილი, რომელსაც ერთი ქვაში გამოკვეთილი, ოდნავ გაბრტყელებული ფორმის თაღი ხურავს. ერთი, მცირე ზომის, სწორკუთხა სარკმელი დასავლეთითაცაა, იგი შიგნიდან, ქვის ფილებით, ბრტყელადაა გადახურული. გარედან კი შეისრულთაღიანია. აღმოსავლეთ სარკმლის ქვემოთ, კედელზე, მიდგმულია რიყის ქვით ნაგები, ოთხწახნაგა ტრაპეზი. აფსიდში ორი მცირე ნიშაა, მათგან ჩრდილოეთისა - შედარებით ვიწროა, მაღალი და შეისრულთაღოვანი, სამხრეთისა კი სწორკუთხაა. საკურთხეველი გადახურულია ტლანქად ნაწყობი, ცილინდრული კამარით, რომლის გვერდებში ჩადგმულია თითო რეზონატორი. ეკლესიის შიდა სივრცე ზემოთკენ თანდათან ვიწროვდება და გადახურულია ამორფული, სხმული კამარით. გარედან აღმოსავლეთ სარკმელი გამოკვეთილია არაწესიერი ფორმის, შირიმის, მოზრდილ ქვაში ძირი კი გახსნილი აქვს.
სარკმლის მარცხნივ დოინჯშემოყრილი მამაკაცის, ფრონტალური ფიგურაა — წელზევით. მის მარცხნივ, ფილის დარჩენილ არეზე კი, თითქმის მისივე ტოლი სიმაღლის ჯვრის რელიეფია. ასეთივე სიმაღლის ჯვრის მსგავსი გამოსახულება ღიობის მარჯვნივაცაა. ღიობს ირგვლივ ორმაგი ლილვი ევლება. რელიეფის პლასტიკური დამუშავება პირობითი და სქემატური. შირიმის, მოზრდილ ფილაშივეა გამოკვეთილი დასავლეთ სარკმელიც. ძირი მასაც ღია აქვს და ირგვლივ სადაა ლილვი ევლება. ეს ფილაც რელიეფური ელემენტებითაა გაფორმებული. სარკმლის მარჯვნივ, მცირე ზომის ჯვარი, მის ზემოთ კი „გირჩია“ გამოსახული. სარკმლის მარცხნივ, ქვემოთ, წრეში ჩასმული. მრავალქიმიანი, ვარსკვლავისებრი სახეა. ზემოთ კი მომრგვალებულმხრიანი, სვასტიკის მსგავსი გაურკვეველი ელემენტი. სამხრეთ ფასადზე, შესასვლელის აღმოსავლეთით, მოწყობილია განიერი, შეისრულთაღოვანი ნიშა, შესასვლელის მარცხნივ, განმტვირთავი თაღის დონეზე, ნალესობაზე, ეკლესიის ამშენებლის მარჯვენა ხელის მტევანია გამოსახული. შენობის კედლები დასრულებული იყო შირიმის ლავგარდნით, რომლის პროფილს მცირედ დახრილი სიბრტყე და ლილვი შეადგენს. 2009 წელს, საქართველო ისტორიულ ძეგლთა დაცვის და გადარჩენის ფონდის დაფინანსებით, ეკლესიას ჩაუტარდა სარეაბილიტაციო სამუშაოები. აღადგინეს კედლების ზედა ნაწილები და ლავგარდანი. ეკლესია გადაიხურა ღარისებრი კრამიტით.
ლიტერატურა
კატეგორია:თელავის მუნიციპალიტეტის ტაძრები
ვასილ ყიფიანი
ვასილ ყიფიანი (დ. 15 მარტი, 1855 — გ. 27 იანვარი, 1936) — ქართველი პედაგოგი
ბიოგრაფია
დაიბადა 1855 წელს ზემო ქართლის სოფელ ყიფიანთუბანში. სწავლა დაიწყო ახალციხის სამაზრო სასწავლებელში, შემდეგ ქუთაისის გიმნაზიაში გადადის, რომელიც 1873 წელს დაამთავრა და იმავე წელს ოდესის უნივერსიტეტის ფიზიკა–მათემატიკის ფაკულტეტზე ჩაირიცხა. სტუდენტობის წლები მეტად ნაყოფიერი იყო ვასილ ყიფიანის ცხოვრებაში. იგი ძალიან ბევრს კითხულობდა და გარდა მათემატიკური მეცნიერებისა, გულმოდგინედ სწავლობდა საბუნებისმეტყველო დისციპლინებსაც. ამასთან იგი გატაცებულია მხატვრული ლიტერატურით, საფუძვლიანად იცნობდა ქართული ლიტერატურის ძეგლებს. ასევე გატაცებით ეცნობოდა რუს და ევროპელ კლასიკოსთა ნაწარმოებებს.
1877 წელს ვასილ ყიფიანმა პირველი ხარისხის დიპლომით დაამთავრა ოდესის უნივერსიტეტი და უნივერსიტეტის გამგეობამ მას იქვე კათედრაზე საპროფესოროდ დარჩენა შესთავაზა, მაგრამ ვინაიდან ყიფიანი სტუდენტობის პერიოდში კავკასიის სასწავლო ოლქის სტიპენდიანტი იყო, მთავრობამ ნება არ მისცა ოდესაში დარჩენილიყო. ვასილ ყიფიანი სამშობლოში დაბრუნდა და სამოღვაწეო ასპარეზად პედაგოგობა აირჩია.
თბილისში ჩამოსვლისთანავე ვასილ ყიფიანი თემირ–ხანშურის რეალურ სასწავლებელში დაინიშნა მათემატიკის მასწავლებლად. თემირ–ხანშურიდან გადაყვანილი იქნა ვლადიკავკაზის პროგიმნაზიაში იგივე საგნის მასწავლებლად.
1883 წელს ილია ჭავჭავაძის ინიციატივით, რომელიც იმ პერიოდში "ქართველთა შორის წერა–კითხვის გამავრცელებელ საზოგადოებას" ხელმძღვანელობდა, ვასილ ყიფიანი მოწვეული იქნა თბილისის სათავადაზნაურო სკოლაში ჯერ მასწავლებლად, ხოლო შემდეგ ინსპექტორად. ახალი ინსპექტორი მთელი ენერგიითა და მონდომებით შეუდგა საქმეს, მცირე ხანში საგრძნობი ღონისძიებები გაატარა, რითაც ყველას პატივისცემა დაიმსახურა.
1884 წელს ვასილ ყიფიანი თბილისიდან ქუთაისის სააზნაურო სკოლაში გადადის სამუშაოდ. სკოლაში ყიფიანის მისვლამდე ინსპექტირის პოსტზე მუშაობდა და სასწავლო–სააღმზრდელო საქმიანობას ხელმძღვანელობდა ალექსი ჭიჭინაძე. სკოლას მაღალიდეური პედაგოგიური კოლექტივი ჰყავდა და მოსწავლეთა დონეც მაღალი იყო. ასე რომ ვასილ ყიფიანს ქუთაისში კარგად გამართული სასწავლებელი დახვდა. ქუთაისის სააზნაურო სკოლაში ვასილ ყიფიანმა 1892 წლამდე იმუშავა და მრავალი ახალი და საყურადღებო რეფორმა გაატარა.
ვასილ ყიფიანი ფართო განათლების მქონე პიროვნება იყო და მისი ინტერესთა სფერო მარტო თავისი სპეციალობის ცოდნით არ იყო შემოფარგლული. ქართული ლიტერატურის საფუძვლიანი შესწავლის პარალელურად იგი კარგად ერკვეოდა რუსული და საზღვარგარეთული მწერლობის უდიდეს წარმომადგენელთა მდიდარ მემკვიდრეობაში. ასევე დიდ ინტერესს იჩენდა ქართველი ხალხის მრავალსაუკუნოვანი მატერიალური და სულიერი კულტურისადმი, მისი გმირული ისტორიისადმი. ვასილ ყიფიანმა დრამატურგიაშიც სცადა ბედი. მის კალამს ეკუთვნის 5 მოქმედებიანი ისტორიული დრამა " სამეგრელოს მთავარი ლევან". აღნიშნული პიესა, თავად ავტორის მიერ რუსულად გადათარგმნილი, 1926 წელს შალვა დადიანის ინიციატივით მოსკოვში დაიდგა ცნობილი რეჟისორის ვახტანგ მჭედლიშვილის მიერ მოსკოვის სამხატვრო თეატრთან ჩამოყალიბებული ქართული თეატრალური სტუდიის ახალგაზრდა ძალების მონაწილეობით.
ვასილ ყიფიანს რამდენიმე პიესა დარჩა ხელნაწერის სახით. ესენია: "სისხლის ძიება", "ზილოთი" და ქართულად მის მიერ გადმოთარგმნილი შექსპირის "მაკბეტი".
1918 წლიდან ავადმყოფობის გამო ვასილ ყიფიანი ჩამოსცილდა საზოგადოებრივ ასპარეზს და საბჭოთა ხელისუფლების პერიოდში მას აღარ უმუშავია.
1936 წლის 27 იანვარს ვასილ ყიფიანი 81 წლის ასაკში გარდაიცვალა და დაკრძალულია ვერის სასაფლაოზე.
რესურსები ინტერნეტში
კატეგორია:ქართველი პედაგოგები კატეგორია:დაბადებული 15 მარტი კატეგორია:დაბადებული 1855 კატეგორია:გარდაცვლილი 27 იანვარი კატეგორია:გარდაცვლილი 1936 კატეგორია:ხაშურის მუნიციპალიტეტში დაბადებულები კატეგორია:ვერის სასაფლაოზე დაკრძალულები კატეგორია:საქართველოს საისტორიო და საეთნოგრაფიო საზოგადოების წევრები
გიორგი ჭინჭარაული
გიორგი ჭინჭარაული (დ. 29 იანვარი, 1947, სოფ. საჭურე, ახლანდ. თიანეთის მუნიციპალიტეტი) — ქართველი ეკონომისტი.
1971 წელს დაამთავრა თბილისის სახელმწიფო უნივერსიტეტის ეკონომიკის ფაკულტეტი. 1992-1995 წლებში იყო საქართველოს მე-3 მოწვევის პარლამენტის წევრი (მაჟორიტარი), საარჩევნო ბლოკი „ეროვნული ერთიანობის პარტია“.
რესურსები ინტერნეტში
კატეგორია:დაბადებული 29 იანვარი კატეგორია:დაბადებული 1947 კატეგორია:საქართველოს III მოწვევის პარლამენტის წევრები კატეგორია:ქართველი ეკონომისტები კატეგორია:თიანეთის მუნიციპალიტეტში დაბადებულები კატეგორია:თბილისის სახელმწიფო უნივერსიტეტის კურსდამთავრებულები გ
კისისხევის ყველაწმინდის ეკლესია
კისისხევის ყველაწმინდის ეკლესია — არქიტექტურული ძეგლი მდებარეობს სოფელ კისისხევში. თარიღდება VI-VII საუკუნეებით.
კადმუსის ბრძოლა
კადმუსის ბრძოლა — ბრძოლა ჯვაროსნებსა და თურქ-სელჩუკებს შორის. გაიმართა 1148 წელს. ჯვაროსნებს მეთაურობდა მეფე ლუი VII, ხოლო თურქ-სელჩუკებს რუმის სულთანი მასუდ I. გაიმართა ანტიკურ ქალაქ ლაოდიკეასთან ახლოს. დასრულდა ჯვაროსნების დამარცხებით.
კისისხევის ყველაწმინდის ეკლესია
ეკლესია გუმბათიანია, ტეტრაკონქის ტიპის, ნაგებია რიყის ქვით კირის დუღაბის სქელ ფენაზე. დეკორატირებულია თაღები და ლავგარდანი შირიმის, ნათალი ქვისაა. შიგნით კედლები შელესილი და შეთეთრებულია. მოგვიანებით გუმბათის ყელი აუმაღლებიათ და მოყვითალო ფერის შირიმის, ნათალი ფილებით მოუპირკეთებიათ.
კადმუსის ბრძოლა
მეფე ლუდოვიკ VII სათავეში ჩაუდგა ფრანგების ჯვაროსნულ არმიას, რომლებიც ევროპიდან მცირე აზიის გავლით იერუსალიმში ჩავიდნენ. 1147 წლის დეკემბრის დასაწყისში ფრანგული ჯარი გაჩერდა დასასვენებლად ძველ ქალაქ ეფესოს მახლობლად, სანამ გააგრძელებდნენ გზას მდინარე მენდერესის ხეობით ადალიის პორტამდე.
კისისხევის ყველაწმინდის ეკლესია
ჯვრის ორი მკლავი აღმოსავლეთისა და დასავლეთისა დასრულებულია ნახევარწრიული, კონქით გადახურული აფსიდით. დანარჩენი ორი მკლავი სწორკუთხაა, ასევე კონიქთ გადახურული. კონქები კუთხეებში მოწყობილ ტრომპებს ეყრდნობა. ტრომპები, ჩეულებისამებრ, კონქის ქუსლის დონეზე კი არ არის მოთავსებული, არამედ ბევრად უფრო ქვემოთ ამავე მკლავებში გაჭრილი სარკმლის ძირის დონეზე. თვით სარკმლების თავი კი კონქის ქუსლის ხაზზეა. ოთხივე მკლავის თაღი უიმპოსტოა. მათ შორის აღოსავლეთის და სამხრეთის თაღები ოდნავ გამოხატული ნალისებრი მოხაზულობისაა. სამხრეთ და დასავლეთ კარებს შიგნიდან შერჩენილი აქვს თავდაპირველი თაღი. მათ შორის დასავლეთ თაღისარე, მოგვიანებით აგურის წყობით შეუვსიათ.
კადმუსის ბრძოლა
თურქ-სელჩუკების თავდასხმა მდინარე მენდერესთან დამთავრდა წარუმატებლად. ფრანგებმა გააგრძელეს მოძრაობა ლაოდიკეისკენ, რომელსაც მიუახლოვდნენ 6 იანვარს ნათლისღების დღესასწაულზე. შემდეგ ისინი დაიძრნენ მთებისაკენ, რომელიც ფრიგიას ჰყოფს პისიდიისაგან.
ავანგარდი ჟოფრუა დე რანკონის ხელმძღვანელობით საკმაოდ წინ წავიდა ძირითადი ძალისაგან. ლუი VII-მ, რომელიც ხელმძღვანელობდა ძირითად ძალებს, გააგრძელა მოძრაობა. ფრანგი ჯარისკაცები დარწმუნებულები იყვნენ, რომ მათი წინამავალი რაზმი დაიპყრობდა სიმაღლეებს და დაიმედებულნი მიდიოდნენ წინ. სელჩუკები მოულოდნელად დაესხნენ თავს ჯვაროსნების ძირითად რაზმს და მათ რიგებში არეულობა გამოიწვიეს. ფრანგებმა უკან დაიხიეს და შევიდნენ ვიწრო და ღრმა ხეობაში. ჯვაროსნებმა დიდი დანაკლისი განიცადეს. დაღამებისას მეფის არმიას შეუერთდა ავანგარდი. 20 იანვარს დამარცხებულმა ჯვაროსნებმა მიაღწიეს ადალიას.